Аԥсуа жәлар рзинқәа рыхьчараз ианықәԥоз аамҭазы лара активла даҿагылон ақырҭуа национализм. 1990ш. рзы лара далхын Аԥсны Жәлар Рфорум «Аидгылара» Апрезидиум лахәылас. 1991ш. инаркны 1996 шықәсанӡа лара Аԥсны Ареспублика апарламент депутатс дыҟан, насгьы Ауаҩ изинқәа рыхьчарази амилаҭтәбжьаратәи аизыҟазаашьақәеи ирызкыз акомиссиа ахантәаҩы ихаҭыԥуаҩыс дыҟан, жәларбжьаратәи аиԥыларақәа дрылахәын. 1994ш. рзы Аԥсны Аҳәынҭқарра Аиҳабыраҿы акьыԥхьи аинформациеи рминистрс дҟаҵан, ари аҭыԥ аанылкон лара 1995 шықәсанза. Наҭелла Акаба – Аԥсны Аҳәынҭқарра Ауаажәларратә палата маӡаныҟәгаҩыс аус луеит. Аԥсны аҳәса Рхеилак хантәаҩыс дамоуп, иҳәынҭқарратәым аиҿкаара «Адемократиеи ауаҩы изинқәеи рыхьчара ацентр» напхгара алҭоит.